قبروت ہتاوہ

قبروت ہتاوہ (عبرانی: קִבְרוֹת הַתַּאֲוָה‏، معنیٰ: شہوت کی قبریں)
یہ ان مقامات میں سے ایک ہے جن سے بنی اسرائیل مصر سے خروج کے بعد دورِ تیہ میں گذرے۔ یہ مقام صحرائے سیناء کے شمال مشرق میں تقریباً 15 میل کے فاصلے پر واقع ہے اور اس کا ذکر "سفر عدد" میں آتا ہے۔

تورات کے بیان کے مطابق، اس مقام پر بنی اسرائیل نے من و سلویٰ کے مسلسل کھانے پر بلند آواز سے شکایت کی اور موسیٰ سے گوشت، مچھلی، سبزیاں، پھل اور دالیں مانگیں جیسا کہ وہ مصر میں کھایا کرتے تھے۔  تب ایک ہوا چلی جس نے سمندر سے بڑی مقدار میں "سلویٰ" (ایک قسم کا پرندہ) لا کر اس مقام پر گرا دی۔ بنی اسرائیل نے پورا مہینہ اس کا گوشت کھایا، مگر اس کے بعد اُن پر ایک وبا (کہا جاتا ہے کہ طاعون) نازل ہوئی جس سے بڑی تعداد میں لوگ مر گئے۔ 

 حوالہ جات 

زمرہ:مقامات تیہ
زمرہ:کتاب گنتی
زمرہ:باب مذہب/متعلقہ مضامین